Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 934

3. A mozigépkezelõ fontos feladata a közönség kulturált kiszolgálása érdekében a vetítõhely hatékony mûködtetésének elõsegítése. Felelõs a vetítõ- és hangleadó-berendezések karbantartásáért, a segédberendezések (színpadtechnikai, biztonságtechnikai, fûtési, vízellátási, világítási) mûködéséért. Közremûködik a kulturált környezet kialakításában (pl. tisztaság, közönségtájékoztatás, reklám), a hatékony anyag- és energiagazdálkodásban. A feladat megfelelõ végzése érdekében a szakvizsgázók ismerjék a fontosabb beszabályozási és karbantartási munkákat: — a vetítõobjektívek beállítása, — a filmet leeresztõ, illetõleg a felcsévélõ orsó nyomatékának beszabályozása, — képkapuban a filmszorítás beszabályozása, — kapubársony cseréje, — fogasdobok állapotának ellenõrzése, tartógörgõk, illetve sín helyzetének beszabályozása, — görgõk karbantartása, — vetítõgépfej olajcseréjének elvégzése, — a filmkópiák szakszerû állapotellenõrzését, kezelését, karbantartását, a kópia átvételének, vizsgálatának szabályait, vizsgálati jegyzõkönyv készítését, — a filmkópia természetes elhasználódásának folyamatát, illetõleg a filmrongálás kritériumait, — a vetített kép (vetítõernyõ) kifogástalan láthatósága érdekében meghatározott követelményeket (vetítõernyõ mérete, szemlélési távolság és szög, ülõhelyek elhelyezése, nézõtéri padozatszint kialakítása stb.), — a filmszínház, mozi, illetve mûvelõdési ház kedvezõ építészeti, épületgépészeti kialakítását, az ezekre vonatkozó elõírásokat, szabványokat. Tájékozottságuk terjedjen ki a helyiségek — funkción alapuló — kapcsolatára, a fûtési, szellõzési rendszerekre, vízellátásra, — a xenonlámpa kiszerelését, illetõleg beszerelését a lámpaházba, — a xenonlámpa helyzetének, továbbá a fényirányító elemek (vetítõtükrök stb.) helyzetének beszabályozását, — a biztonsági világítás és az irányfény táprendszerének mûködtetését.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes